2024 թվականի ամառային Օլիմպիական խաղերի բացման արարողություն

Փարիզի՝ **[[Ամառային օլիմպիական խաղեր 2024|2024 թվականի ամառային օլիմպիական խաղերի]] բացման արարողությունը** սկսվել է հուլիսի 26-ին Կենտրոնական Եվրոպայի ամառային ժամանակով 19:30-ին (17:30 UTC): Օլիմպիական խարտիայի համաձայն՝ միջոցառումը ներառում էր գեղարվեստական ծրագիր՝ ցուցադրելով ընդունող երկրի և քաղաքի մշակույթը, մարզիկների շքերթը և օլիմպիական կրակի վառումը։ Խաղերը պաշտոնապես բացել է Ֆրանսիայի նախագահ Էմանուել Մակրոնը։

Առաջին անգամ բացման արարողությունը տեղի է ունեցել ոչ թե մարզադաշտում, այլ անմիջապես քաղաքում։ Գործողությունների վայրն ընտրվել էր Սեն գետը։ Մոտ 300 հազար հանդիսական հավաքվել էր Փարիզի կենտրոնում՝ գետի ափերի երկայնքով դիտելու գետային նավերի և նավակների շքերթը, որոնցով նավարկում էին տարբեր երկրների սպորտային թիմերի անդամները։ Մեկ նավով կարող էին նավարկել ինչպես մեկ, այնպես էլ միանգամից մի քանի թիմեր։ Գրեթե ողջ արարողության ընթացքում հորդառատ անձրև է տեղացել, սակայն դա չի խանգարել միջոցառման կայացմանը։

Օլիմպիական երդումը մարզիկների անունից տվել են մրճանետորդուհի Մելինա Ռոբերտ-Միշոնը և լողորդ Ֆլորան Մանոդուն (հենց նրանք էին տանում Ֆրանսիայի դրոշը Սենում Ազգերի շքերթի ժամանակ)։ Օլիմպիական կրակը վառել են օլիմպիական եռակի չեմպիոններ ձյուդոիստ Թեդի Ռիները և աթլետ Մարի-Ժոզե Պերեկը: Էստաֆետի վերջին փուլին ջահը նրանց փոխանցել է 1948 թվականի օլիմպիական չեմպիոն 100-ամյա Չարլզ Կոստը։

մինի|Տրիբունաներ հանդիսատեսների համար Օրսե ափամերձում, Ձախ ափ

## Կազմակերպիչներ
* Ռեժիսոր՝ Տոմա Ժոլի
* Երաժշտական ղեկավար՝ Վիկտոր լը Ման
* Պարուսույց՝ Մոդ լը Մադեկ
* Կոստյումների դիզայներ՝ 
* Կոստյումների գլխավոր դիզայներ՝ Օլիվիե Բերիո
* Սցենարիստներ՝ Պատրիկ Բուշերոն, Դամիեն Գաբրիակ,Ֆաննի Էռերո, Լեյլա Սլիմանի
* Հաղորդավարներ՝ Վալերի Կալ, Սթիվ Ալլան
[մինի|[Ամերիկայի Միացյալ Նահանգներ|ԱՄՆ-ի օլիմպիական հավաքականը բացման արարողության ժամանակ ձեռքով է անում հանդիսատեսին]]

## Երաժշտական համարներ
* Զիզի Ժանմերի (Լեդի Գագա) *Mon truc en plumes երգը*
* Կոմպոզիտոր Ժակ Օֆենբախի «Օրփեոսը դժոխքում» օպերետից *Galop infernal* կատարումը, կանկան պար («Մուլեն Ռուժ» կաբարեի արտիստներ)
* Ֆրանսիական Gojira մետալ խումբ։ Ստեղծագործության սկզբում դերասանուհին գլխատված Մարի Անտուանետի կերպարով երգել է  «Ah! ça ira» մի հատված Ֆրանսիական Մեծ հեղափոխության ժամանակներից։ Գործողությունը տեղի է ունեցել ֆրանսիական նախկին բանտ Կոնսերժերիում, որտեղ Մարի Անտուանետն անցկացրել է իր վերջին օրերը։
* «Կարմեն» օպերայից Հաբաներա (Մարինա Վիոտի և Փարիզի նվագախումբ)
* *[[Djadja (երգ)|Djadja]], Pookie երգերը,* Շառլ Ազնավուրի «Բոհեմ», *For me formidable* երգերը (Այա Նակամուրա և Ֆրանսիայի ազգային գվարդիայի նվագախումբ)
* *Viens, Hymen*, արիա Ժան Ֆիլիպ Ռամոյի «Նրբակիրթ Հնդկաստան» (Յակուբ Օռլինսկի)
* *[[Imagine (երգ)|Imagine]]* (Ժյուլետ Արմանե և Սոֆյան Պոմար)
* Օլիմպիական օրհներգ Ռադիո Ֆրանս երգչախմբի և Ֆրանսիայի ազգային նվագախմբի կատարմամբ 
* Էդիթ Պիաֆի (Սելին Դիոն) *Hymne à l'amour երգը*

## Անվտանգություն
Արարողության անվտանգությունն ապահովելու համար ներգրավվել է 45 հազար ոստիկան, 10 հազար զինվորական և 2 հազար մասնավոր անվտանգության գործակալ։ Բացի այդ, կարգուկանոն պահպանելու համար ներառվել էին դիպուկահարներ ու անօդաչու սարքեր։

## Միջադեպեր
### «[[Խորհրդավոր ընթրիք (Լեոնարդո դա Վինչի)|Խորհրդավոր ընթրիք]]» նկարի կրկնօրինակ

«Festivité» սեգմենտը ներկայացնում էր մի տեսարան, որտեղ կատարողները վերստեղծում էին Լեոնարդո դա Վինչիի «Խորհրդավոր ընթրիք» կտավը: Կրոնական ստեղծագործության հետ համեմատության պատճառով տեսարանը խիստ քննադատության է ենթարկվել կաթոլիկների և այլ քրիստոնյաների կողմից՝ որպես հայհոյանք՝ ծաղրող քրիստոնեությունը: Քննադատության և վրդովմունքի տեղիք է տվել նաև երեխայի ներկայությունը տեսարանում։

Ի սկզբանե կազմակերպիչներից ոչ մի հաստատում չեղավ, որ դա հղում է եղել հատկապես դա Վինչիի նկարին: Փորձելով լռեցնել սկանդալը՝ ենթադրվեց, որ տեսարանը կարող է ոգեշնչված լինել Յան վան Բեյլերտի «Աստվածների խնջույքը» կտավով: Օլիմպիական խաղերի կազմակերպիչներն ավելի ուշ խոստովանեցին, որ տեսարանը ոգեշնչվել է «Խորհրդավոր ընթրիք» նկարից։ ««Festivité» հատվածի համար Թոմաս Ջոլին ոգեշնչվել է Լեոնարդո դա Վինչիի հայտնի նկարից՝ ստեղծելու միջավայրը: Նա առաջին նկարիչը չէ, ով անդրադարձել է համաշխարհային ճանաչում ունեցող արվեստի գործին։ Էնդի Ուորհոլից մինչև Սիմփսոններ, շատերն են դա արել նրանից առաջ»։

Փարիզի Օլիմպիական խաղերի կազմկոմիտեն ներողություն է խնդրել նրանցից, ովքեր վիրավորվել են խաղերի բացման արարողությունից, որտեղ ցուցադրվել է Լեոնարդո դա Վինչիի «Խորհրդավոր ընթրիք» գլուխգործոցի սկանդալային կրկնօրինակը։ Ամերիկյան C Spire հեռահաղորդակցական ընկերությունն արդեն հայտարարել է Օլիմպիական խաղերից գովազդը հանելու իր որոշման մասին։

Հուլիսի 28-ին կազմակերպիչները ներողություն են խնդրել ներկայացման համար՝ ասելով, որ «մեր նպատակը երբեք չի եղել որևէ կրոնական խմբի նկատմամբ անհարգալից վերաբերմունք ցուցաբերել։ Բացման արարողությունը նպատակ ուներ նշելու հասարակության հանդուրժողականությունը»։ Արարողության տնօրեն Թոմաս Ջոլին հայտարարել է, որ կրոնական սադրանքը չի մտնում իր ծրագրերի մեջ։

### Հարավային Կորեայի պատվիրակություն
Ազգերի շքերթի ժամանակ Հարավային Կորեայի պատվիրակությունը երկլեզու հայտարարողների կողմից ներկայացվել է որպես Կորեայի Ժողովրդական Դեմոկրատական Հանրապետություն (, ))։ Այս միջադեպից հետո Միջազգային օլիմպիական կոմիտեն հրապարակել է ներողություն X սոցիալական ցանցի կորեերեն սեգմենտում, սակայն նմանատիպ հաղորդագրություն չի կրկնօրինակվել անգլերենով:

### Օլիմպիական դրոշի բարձրացում
Բացման արարողության ընթացքում Օլիմպիական օրհներգի ժամանակ գլխիվայր է բարձրացվել Օլիմպիական դրոշը: Ճեպազրույցում ՄՕԿ-ի խոսնակ Մարկ Ադամսն ասել է. «Մենք ցավում ենք այս միջադեպի համար։ Կազմակերպելու ընթացքում ամեն ինչ կարող է պատահել: Մենք շարունակում ենք առաջ գնալ, սա աշխարհի վերջը չէ»:

## Ծանոթագրություններ

## Արտաքին հղումներ
* Michael Hincks. PARIS 2024 OLYMPICS: GUIDE TO WATCHING THE OPENING CEREMONY LIVE // *olympics.com*, 2024 թվականի հուլիսի 25 

Կատեգորիա:2024 Ֆրանսիայում
Կատեգորիա:Ամառային օլիմպիական խաղեր 2024
Կատեգորիա:Իրադարձություններ Փարիզում
Կատեգորիա:Սպորտային մրցություններ Փարիզում
Կատեգորիա:Փարիզ